Τεχνικές απαιτήσεις του κανονισμού αριθ. 7 της οικονομικής επιτροπής την Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ μέρος 2.1 της οδηγίας 97/30/ΕΚ της Επιτροπής για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους φανούς ημέρας και τους φανούς πλευρικής σήμανσης των μηχανοκίνητων οχημάτων και των ρυμουλκουμένων τους (1)

1. ΟΡΙΣΜΟΙ

Για τους σκοπούς του παρόντος κανονισμού:

1.1. Ως «εμπρόσθιος φανός θέσης» νοείται φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από εμπρός.

1.2. Ως «οπίσθιος φανός θέσης» νοείται φανός που χρησιμεύει για να δείχνει την παρουσία και το πλάτος του οχήματος όταν το τελευταίο παρατηρείται από πίσω.

1.3. Ως «φανός πέδησης» νοείται ο φανός που χρησιμεύει για να δείχνει στους άλλους χρήστες της οδού όπισθεν του οχήματος ότι ο οδηγός ενεργοποιεί την πέδη πορείας.

Οι φανοί πέδησης επιτρέπεται να ανάβουν με την ενεργοποίηση επιβραδυντή ή άλλης συναφούς διάταξης.

1.4. Ως «φανός όγκου» νοείται φανός που είναι τοποθετημένος πλησίον της απώτατης εξωτερικής ακμής και όσο το δυνατό πλησιέστερα στο ανώτατο σημείο του οχήματος και προορίζεται να καθιστά ευδιάκριτο το συνολικό πλάτος του οχήματος. Προορισμός του φανού αυτού είναι να συμπληρώνει τον εμπρόσθιο και οπίσθιο φανό θέσης ορισμένων μηχανοκίνητων οχημάτων και ρυμουλκουμένων, εφιστώντας ιδιαίτερα την προσοχή στον όγκο τους.

1.5. Ορισμοί

Στον παρόντα κανονισμό εφαρμόζονται οι ορισμοί που δίδονται στον κανονισμό αριθ. 48 και στις σειρές τροποποιήσεών του που ισχύουν τη στιγμή της υποβολής αίτησης για έγκριση τύπου.

1.6. Ως «εμπρόσθιοι και οπίσθιοι φανοί θέσης, φανοί πέδησης και φανοί όγκου διαφορετικών τύπων» νοούνται φανοί οι οποίοι για καθεμία από τις αναφερθείσες κατηγορίες, διαφέρουν σε βασικά σημεία όπως:

- το εμπορικό σήμα ή μάρκα,

- τα χαρακτηριστικά του οπτικού συστήματος, (στάθμες έντασης, γωνίες φωτεινής κατανομής, τύπος λαμπτήρα πυράκτωσης κ.λπ.),

- το σύστημα που χρησιμοποιείται για τη μείωση της φωτεινότητας τη νύκτα στην περίπτωση φανών πέδησης με δύο στάθμες έντασης.

5. ΓΕΝΙΚΕΣ ΠΡΟΔΙΑΓΡΑΦΕΣ

5.1. Κάθε διάταξη πρέπει να πληροί τις προδιαγραφές που καθορίζονται στις κατωτέρω παραγράφους 6 και 8.

5.2. Οι διατάξεις πρέπει να έχουν σχεδιασθεί και κατασκευασθεί έτσι ώστε υπό κανονικές συνθήκες χρήσης, και ανεξαρτήτως από κραδασμούς που ενδεχομένως να υφίστανται κατά αυτή τη χρήση, να εξασφαλίζεται η ικανοποιητική λειτουργία τους και να διατηρούνται τα χαρακτηριστικά που προδιαγράφονται στον παρόντα κανονισμό.

5.3. Φανοί που έχουν εγκριθεί ως εμπρόσθιοι και οι οπίσθιοι φανοί θέσης θεωρείται ότι έχουν εγκριθεί επίσης ως φανοί όγκου.

5.4. Ως φανοί όγκου μπορούν επίσης να χρησιμοποιούνται οι εμπρόσθιοι και οι οπίσθιοι φανοί θέσης που είναι ομαδοποιημένοι, συνδυασμένοι ή αμοιβαίως ενσωματωμένοι.

6. ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ

6.1. Στον άξονα αναφοράς η ένταση του εκπεμπομένου φωτός από καθεμία από τις δύο υπάρχουσες διατάξεις δεν πρέπει να είναι μικρότερη από την ελάχιστη ένταση ούτε μεγαλύτερη από τη μέγιστη ένταση που ορίζονται κατωτέρω:

>ΘΕΣΗ ΠΗΝΑΚΑ>

6.2. Εκτός του άξονα αναφοράς, εντός των γωνιωδών πεδίων που ορίζονται στα σχήματα του παραρτήματος 1 του παρόντος κανονισμού, η ένταση του φωτός που εκπέμπει καθεμία από τις δύο διατάξεις:

6.2.1. πρέπει, σε κάθε διεύθυνση που αντιστοιχεί στα σημεία του πίνακα φωτεινής κατανομής σύμφωνα με το παράρτημα 4 στον παρόντα κανονισμό, να είναι τουλάχιστον ίση προς το γινόμενο της ελάχιστης έντασης που αναφέρεται στην ανωτέρω παράγραφο 6.1. επί το ποσοστό επί τοις εκατό που αναφέρει ο πίνακας αυτός για την εν λόγω διεύθυνση 7

6.2.2. δεν πρέπει, προς καμία διεύθυνση του χώρου απ' όπου είναι ορατή η διάταξη φωτεινής σηματοδότησης, να υπερβαίνει τη μέγιστη ένταση που αναφέρεται στην ανωτέρω παράγραφο 6.1. 7

6.2.3. ωστόσο, κάτωθεν επιπέδου που σχηματίζει γωνία 5° προς τα κάτω με το οριζόντιο επίπεδο, επιτρέπεται ένταση φωτός 60 cd για οπίσθιους φανούς θέσης που είναι αμοιβαίως ενσωματωμένοι με φανούς πέδησης (βλέπε ανωτέρω παράγραφο 6.1.3.).

6.2.4. Εξάλλου,

6.2.4.1. σε όλη την έκταση των οριζόμενων στο παράρτημα 1 πεδίων, η ένταση του εκπεμπομένου φωτός πρέπει να ισούται τουλάχιστον προς 0,05 cd για τους εμπρόσθιους και οπίσθιους φανούς θέσης και τους φανούς όγκου και προς 0,3 cd για τους φανούς πέδησης με μία μόνο στάθμη έντασης, ενώ για φανούς πέδησης με δύο στάθμες έντασης να ισούται τουλάχιστον προς 0,3 cd την ημέρα και 0,07 cd τη νύκτα 7

6.2.4.2. όταν οπίσθιος φανός θέσης είναι αμοιβαίως ενσωματωμένος με φανό πέδησης, ο λόγος των πραγματικά μετρουμένων εντάσεων των δύο φανών, ταυτόχρονα αναμμένων, προς την ένταση του οπίσθιου φανού θέσης, μόνου αναμμένου, πρέπει να είναι τουλάχιστον 5:1 εντός του πεδίου που ορίζεται από τις οριζόντιες ευθείες οι οποίες διέρχονται από το ±10° Η του πίνακα φωτεινής κατανομής. Στην περίπτωση φανού πέδησης με δύο στάθμες έντασης, η παρούσα απαίτηση πρέπει να πληρούται, όταν πρόκειται για τη στάθμη χρήσης κατά τη νύκτα 7

6.2.4.3. όσον αφορά τις τοπικές διακυμάνσεις της έντασης πρέπει να τηρούνται οι διατάξεις της παραγράφου 2.2 του παραρτήματος 4 του παρόντος κανονισμού.

6.3. Οι εντάσεις μετρούνται με λαμπτήρα (ες) πυράκτωσης αναμμένο (ους) συνεχώς. Η μέτρηση γίνεται με έγχρωμο φως όταν πρόκειται για διατάξεις που εκπέμπουν φως κίτρινο «selectif» ή ερυθρό.

6.4. Σε περίπτωση φανού πέδησης με δύο στάθμες έντασης μετράται, τόσο για συνθήκες ημέρας όσο και για συνθήκες νύκτας, το χρονικό διάστημα που μεσολαβεί από τη στιγμή ενεργοποίησης της τροφοδότησης με ηλεκτρικό ρεύμα μέχρις ότου το εκπεμπόμενο φως κατά τον άξονα αναφοράς φθάνει το 90 % της τιμής που μετράται σύμφωνα με την ανωτέρω παράγραφο 6.3. Ο χρόνος που μετράται για τη στάθμη χρήσης τη νύκτα δεν πρέπει να υπερβαίνει εκείνον που μετράται για τη στάθμη χρήσης την ημέρα.

6.5. Το παράρτημα 4, στο οποίο αναφέρεται η ανωτέρω παράγραφος 6.2.1., παρέχει διευκρινίσεις σχετικά με τις μεθόδους μέτρησης που πρέπει να εφαρμόζονται.

7. ΔΙΑΔΙΚΑΣΙΑ ΔΟΚΙΜΗΣ

7.1. Όλες οι μετρήσεις πραγματοποιούνται με λευκό τυποποιημένο λαμπτήρα πυράκτωσης της κατηγορίας που προδιαγράφεται για τη διάταξη, ενώ η τάση τροφοδότησης ρυθμίζεται έτσι ώστε να παράγεται η κανονική φωτεινή ροή που προδιαγράφεται γι' αυτήν την κατηγορία λαμπτήρα.

7.1.1. Όλες οι μετρήσεις σε φανούς εφοδιασμένους με μη αντικαταστάσιμες πηγές φωτός (λαμπτήρες πυράκτωσης και λοιποί) πραγματοποιούνται υπό τάση, αντιστοίχως, 6,75 V, 13,5 V ή 28,0 V.

Σε περίπτωση πηγών φωτισμού που τροφοδοτούνται με ειδική ηλεκτρική πηγή, οι ανωτέρω ηλεκτρικές τάσεις δοκιμών επιβάλλονται στους ακροδέκτες εισόδου της εν λόγω ειδικής ηλεκτρικής πηγής. Το εργαστήριο δοκιμών μπορεί να απαιτήσει από τον κατασκευαστή την ειδική ηλεκτρική πηγή που απαιτείται για την τροφοδότηση των πηγών φωτισμού με ρεύμα.

7.2. Πάντως σε περίπτωση φανού πέδησης όπου χρησιμοποιείται πρόσθετο σύστημα για την ένταση νύκτας, η τάση που επιβάλλεται στο σύστημα για τη μέτρηση της έντασης νύκτας πρέπει να είναι η ίδια με την τάση που επιβάλλεται στον λαμπτήρα πυράκτωσης για τη μέτρηση της έντασης ημέρας (2).

7.3. Όταν οπίσθιος φανός θέσης είναι αμοιβαία ενσωματωμένος με φανό πέδησης διπλής έντασης και προορίζεται να λειτουργεί μόνιμα με πρόσθετο σύστημα για τη ρύθμιση της έντασης του εκπεμπομένου φωτός, η μέτρηση του εκπεμπομένου φωτός πρέπει να πραγματοποιείται με την τάση που θα επιβάλλετο στο σύστημα ώστε, αν επρόκειτο για λαμπτήρα πυράκτωσης, ο λαμπτήρας να απέδιδε την προδιαγραφόμενη γι' αυτόν κανονική φωτεινή ροή.

7.4. Τα κατακόρυφα και οριζόντια περιγράμματα της φωτίζουσας περιοχής διάταξης φωτεινής σηματοδότησης (παράγραφος 1.6.2.) προσδιορίζονται και μετρούνται ως προς το κέντρο αναφοράς (παράγραφος 1.6.5.).

Σημειώσεις

8. ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ

Το χρώμα του εκπεμπομένου φωτός πρέπει να βρίσκεται εντός των ορίων των συντεταγμένων που προδιαγράφονται για το χρώμα αυτό στο παράρτημα 5 του παρόντος κανονισμού.

(1) Οι συνθήκες λειτουργίας και τοποθέτησης αυτών των πρόσθετων συστημάτων θα ορισθούν από ειδικές διατάξεις.

(2) ΕΕ αριθ. L 171 της 30. 6. 1997, σ. 25.

ΠΑΡΑΡΤΗΜΑ 1

Ελάχιστες γωνίες που απαιτούνται για την χωρική κατανομή του φωτός από εμπρόσθιους και οπίσθιους φανούς θέσης, φανούς όγκου και φανούς πέδησης (1)

Οι ελάχιστες κατακόρυφες γωνίες για την χωρική κατανομή είναι 15° άνω και 15° κάτω από την οριζόντιο για όλες τις κατηγορίες διατάξεων που περιλαμβάνονται στον παρόντα κανονισμό, εξαιρουμένων των φανών πέδησης κατηγορίας S3 για τους οποίους είναι 10° άνω και 5° κάτω από την οριζόντιο.

Ελάχιστες οριζόντιες γωνίες χωρικής κατανομής του φωτός

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Εμπρόσθιοι φανοί θέσης

>ΤΕΛΟΣ ΓΡΑΦΗΚΟΥ>

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Οπίσθιοι φανοί θέσης

φανοί όγκου

>ΤΕΛΟΣ ΓΡΑΦΗΚΟΥ>

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Φανοί πέδησης (S1 και S2)

>ΤΕΛΟΣ ΓΡΑΦΗΚΟΥ>

>ΑΝΑΦΟΡΑ ΣΕ ΓΡΑΦΗΚΟ>

>ΑΡΧΗ ΓΡΑΦΗΚΟΥ>

Φανοί πέδησης (S3)

>ΤΕΛΟΣ ΓΡΑΦΗΚΟΥ>

(1) Οι ανωτέρω απεικονιζόμενες γωνίες ισχύουν για διατάξεις που προορίζονται να στερεωθούν στην δεξιά πλευρά οχήματος. Τα βέλη δείχνουν προς την εμπρόσθια όψη του οχήματος.

ΠΑΡΑΡΤΗΜΑ 4

Φωτομετρικές μετρήσεις

1. ΜΕΘΟΔΟΙ ΜΕΤΡΗΣΕΩΝ

1.1. Κατά την εκτέλεση των φωτομετρικών μετρήσεων πρέπει, με την κατάλληλη κάλυψη, να αποφεύγονται οι αντανακλάσεις σκέδασης.

1.2. Σε περίπτωση αμφισβήτησης των αποτελεσμάτων των μετρήσεων, οι μετρήσεις πρέπει να εκτελούνται έτσι ώστε να πληρούν τις ακόλουθες προϋποθέσεις:

1.2.1. η απόσταση μέτρησης πρέπει να είναι τόση ώστε να πληρούται ο νόμος του αντίστροφου του τετραγώνου της απόστασης 7

1.2.2. ο εξοπλισμός μέτρησης πρέπει να είναι τέτοιος ώστε το γωνιακό άνοιγμα του δέκτη παρατηρούμενο από το κέντρο αναφοράς του φανού να είναι μεταξύ 10 πρώτων λεπτών και μίας μοίρας 7

1.2.3. η απαίτηση για την ένταση κατά συγκεκριμένη διεύθυνση παρατήρησης θεωρείται ότι ικανοποιείται εάν η εν λόγω απαίτηση πληρούται κατά διεύθυνση που δεν αποκλίνει περισσότερο του ενός τετάρτου της μοίρας από την διεύθυνση παρατήρησης.

2. ΠΙΝΑΚΑΣ ΚΑΝΟΝΙΚΗΣ ΚΑΤΑΝΟΜΗΣ ΦΩΤΟΣ

>ΑΝΑΦΟΡΑ ΣΕ ΓΡΑΦΗΚΟ>

>ΘΕΣΗ ΠΗΝΑΚΑ>

2.1. Η διεύθυνση Η=0° και V=0° αντιστοιχεί στον άξονα αναφοράς (επί του οχήματος είναι οριζόντιος, παράλληλος προς το διάμηκες στο μέσο του οχήματος επίπεδο και προσανατολισμένος κατά την απαιτούμενη φορά ορατότητας). Διέρχεται από το κέντρο αναφοράς. Οι αναφερόμενες στον πίνακα τιμές δίνουν, για τις διάφορες διευθύνσεις μέτρησης, τις ελάχιστες εντάσεις ως ποσοστό επί τοις % του απαιτουμένου ελαχίστου για κάθε φανό κατά τον άξονα (στη διεύθυνση Η=0° και V=0°).

2.2. Εντός του πεδίου κατανομής του φωτός σύμφωνα με την παράγραφο 2, που σχηματικώς απεικονίζεται ως πλέγμα, ο φωτισμός πρέπει να είναι ουσιαστικώς ομοιόμορφος, δηλαδή η ένταση του φωτός προς κάθε διεύθυνση τμήματος του πεδίου που οριοθετείται από τις γραμμές του πλέγματος πρέπει να πληροί τουλάχιστον την κατώτατη ελάχιστη τιμή που αναγράφεται ως ποσοστό επί των γραμμών του πλέγματος οι οποίες περιβάλλουν την υπό θεώρηση διεύθυνση.

3. ΦΩΤΟΜΕΤΡΙΚΗ ΜΕΤΡΗΣΗ ΦΑΝΩΝ ΕΦΟΔΙΑΖΟΜΕΝΩΝ ΜΕ ΔΙΑΦΟΡΕΣ ΠΗΓΕΣ ΦΩΤΙΣΜΟΥ

Πρέπει να ελέγχονται οι φωτομετρικές επιδόσεις:

3.1. για μη αντικαταστάσιμες πηγές φωτισμού (λαμπτήρες πυράκτωσης και λοιποί):

με τις πηγές φωτισμού τοποθετημένες στο φανό σύμφωνα με την παράγραφο 7.1.1. του παρόντος κανονισμού.

3.2. για αντικαταστάσιμους λαμπτήρες πυράκτωσης:

όταν είναι εφοδιασμένοι με μαζικής παραγωγής λαμπτήρες πυράκτωσης υπό τάση 6,75 V, 13.5 V ή 28,0 V, οι τιμές φωτεινής έντασης που προκύπτουν πρέπει να κείνται μεταξύ του μεγίστου ορίου που δίδεται στον παρόντα κανονισμό και του ελάχιστου ορίου που δίδεται στον παρόντα κανονισμό, αυξημένου ανάλογα προς την αποδεκτή απόκλιση φωτεινής ροής που επιτρέπεται για τον επιλεχθέντα τύπο λαμπτήρων πυράκτωσης, όπως προβλέπεται στον κανονισμό αριθ. 37 για μαζικής παραγωγής λαμπτήρες πυράκτωσης 7 εναλλακτικώς, επιτρέπεται να χρησιμοποιείται αλληλοδιαδόχως, στις διάφορες θέσεις, ένας τυποποιημένος λαμπτήρας πυράκτωσης, ο οποίος να λειτουργεί με την φωτεινή ροή αναφοράς, οπότε αθροίζονται οι επιμέρους μετρήσεις κάθε θέσης.

ΠΑΡΑΡΤΗΜΑ 5

Χρώματα του εκπεμπομένου φωτός

>ΘΕΣΗ ΠΗΝΑΚΑ>

Για την επαλήθευση των χρωματομετρικών χαρακτηριστικών χρησιμοποιείται φωτεινή πηγή με θερμοκρασία χρώματος 2 854 K που αντιστοιχεί στο φωτεινό σήμα A της Διεθνούς Επιτροπής Φωτισμού (ΔΕΦ). Ωστόσο, για φανούς εφοδιαζόμενους με μη αντικαταστάσιμες πηγές φωτισμού (λαμπτήρες πυράκτωσης και λοιποί), τα χρωματομετρικά χαρακτηριστικά πρέπει να επαληθεύονται με τις πηγές φωτισμού τοποθετημένες στο φανό, σύμφωνα με την παράγραφο 7.1.1. του παρόντος κανονισμού.